****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 7022 |

**BILJEŠKE UZ FINANCIJSKE IZVJEŠTAJE**

**VIDRA-Agencije za regionalni razvoj Virovitičko-podravske županije**

**za razdoblje od 1.01. do 31.12.2021. godine**

**Bilješke uz Obrazac: Izvještaj o prihodima i rashodima, primicima i izdacima**

**Bilješka broj 1 – vezana uz AOP 001**

Prihodi poslovanja tijekom 2021. godine ostvareni su u iznosu 6.124.123 kuna što je 7,00% više ostvarenih prihoda u odnosu na prethodnu godinu.

**Bilješka broj 2 – vezana uz AOP 045**

Pomoći iz inozemstva i od subjekata unutar općeg proračuna ostvareni su u iznosu 4.074.074 kuna što je 36,9% više u odnosu na prethodnu godinu.

Ove prihode VIDRA-Agencija za regionalni razvoj Virovitičko-podravske županije ostvarila je temeljem projekata u provedbi i provedenih projekata. Tijekom 2021. godine ostvareni su prihodi za projekt Europe Direct koji se provodio tijekom cijele 2020. godine te je završna uplata doznačena u 2021. godini u iznosu od 49.648 kn, B-Light u iznosu 370.293 kn, isplata po završnom izvješću za projekt Pozitivne vibracije u iznosu od 51.286 kn. Za projekt tehničke pomoći VIDRA-TEC 2 doznačena su sredstva po odobrenim Zahtjevima za nadoknadu sredstava br. 5., 6., 7. i 8. u ukupno iznosu od 3.473.423 kn. Za projekt VIDRA-TEC 2 doznačena su sredstva od Fonda za sufinanciranje u iznosu od 129.424 kn.

**Bilješka broj 3 – vezana uz AOP 069**

Tekuće pomoći temeljem prijenosa EU sredstava ostvarene su u iznosu 3.895.002 kuna što je 39,8% više nego prethodne godine.

Iznos ostvarenih prihoda na ovom kontu ovisi o brzini odobrenja Zahtjeva za nadoknadu sredstava i uplata od strane kontrolnih tijela.

Tijekom 2021. godine ostvareni su prihodi za projekt B-Light u iznosu 370.293 kn, isplata po završnom izvješću za projekt Pozitivne vibracije u iznosu od 51.286 kn. Za projekt tehničke pomoći VIDRA-TEC 2 doznačena su sredstva po odobrenim Zahtjevima za nadoknadu sredstava br. 5., 6., 7. i 8. u ukupno iznosu od 3.473.423 kn.

**Bilješka broj 4 – vezana uz AOP 074**

Prihodi od imovine ostvareni su u iznosu 195 kuna što je 1,7% prihoda od prošle godine i odnose se na pozitivne tečajne razlike po konačnoj konverziji eura i manjim dijelom na prihode od kamata na depozite po viđenju.

**Bilješka broj 5 – vezana uz AOP 101**

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 2.534 kune i odnose se na prihode na temelju refundacija rashoda iz prethodnih godina.

**Bilješka broj 6 – vezana uz AOP 119**

Prihodi od prodaje proizvoda i robe te pruženih usluga i prihodi od donacija ostvareni su u iznosu 105.160 kuna što je 74,6% prihoda ostvarenih u prethodnoj godini. Razlika u prihodima od pruženih usluga odnosi se primjenu Zakona o regionalnom razvoju temeljem kojeg VIDRA-Agencija za regionalni razvoj Virovitičko-podravske županije kao regionalni koordinator ne obavlja poslove tržišnih djelatnosti već je ostavljena mogućnost provedbe ugovorenih obveza do njihovog izvršenja, te se navedeni prihodi odnose na prihode po ranije sklopljenim ugovorima.

**Bilješka broj 7 – vezana uz AOP 128**

Prihodi iz nadležnog proračuna i od HZZO-a na temelju ugovornih obaveza iznose 1.942.160 i odnose se na prihode iz nadležnog proračuna za financiranje rashoda poslovanja u iznosu od 1.405.963 kune i prihoda iz nadležnog proračuna za financiranje rashoda za nabavu nefinancijske imovine u iznosu 536.197 kuna budući da je to vrijednost nefinancijske imovine koja je nabavljena sredstvima doznačenim od osnivača. Sredstvima osnivača nabavaljena je sljedeća nefinancijska imovina: ulaganje na tuđoj imovini radi prava korištenja (sanacija podruma).

**Bilješka broj 8 – vezana uz AOP 146**

Rashodi poslovanja tijekom 2021. godine iznosili su 5.232.495 kuna što je 2,8% više u odnosu na prethodnu godinu.

**Bilješka broj 9 – vezana uz AOP 147**

Rashodi za zaposlene iznosili su 4.449.506 kuna što je 15,0% više nego prethodne godine.

Rashodi za plaće (bruto) iznosili su 3.611.359 kuna što je 12,2% više nego prethodne godine. Razlog povećanih rashoda za plaće (bruto) nalazi se u tome što je prethodne godine prosječan broj zaposlenih na osnovi sata rada iznosio 26, a 2021. godine 28 zaposlenih. Ta razlika odnosi se na povratak na posao dvije djelatnice koje su koristile pravo na roditeljski dopust.

Ostali rashodi za zaposlene iznosili su 295.030 kune što je 62,4% više nego prethodne godine. Razlog povećanja ostalih rashoda za zaposlene je zbog isplate svih prigodnih nagrada, što nije bio slučaj u 2020. godini, povećanog broja zaposlenika koji su ostvarili pravo na isplatu jubilarne nagrade te isplate naknade za invalidnost.

**Bilješka broj 10 – vezana uz AOP 155**

Doprinosi za mirovinsko osiguranje iznosili su 21.844 kuna i odnose na staž osiguranja s povećanim trajanjem za dvije djelatnice tokom cijele godine.

**Bilješka broj 11 – vezana uz AOP 158**

Materijalni rashodi iznosili su 775.130 kuna što je 70,7% materijalnih rashoda ostvarenih prethodne godine.

**Bilješka broj 12 – vezana uz AOP 160**

Rashodi za službena putovanja iznosili su 33.095 kuna što je 2,4% više od rashoda ostvarenih prethodne godine. Rashodi su na približno istoj razini kao i prethodne godine.

**Bilješka broj 13 – vezana uz AOP 162**

Rashodi za stručno usavršavanje zaposlenika iznosili su 31.116 kuna, što je 275,8% više od prethodne godine. Razlog povećanja su edukacije zaposlenika u području javne nabave, financija i računovodstva te sudjelovanje na domaćim i inozemnim konferencijama.

**Bilješka broj 14 – vezana uz AOP 164**

Rashodi za materijal i energiju ostvareni su u iznosu 110.356 kuna što je 94,3% rashoda ostvarenih prethodne godine.

Rashodi za uredski materijal i ostali materijalni rashodi iznose 47,9% rashoda prethodne godine. Navedeno smanjenje je posljedica digitalizacije poslovnih procesa.

Rashodi za energiju povećani su za 36,9% u odnosu na prethodnu godinu zbog velikog povećanja cijena električne energije, plina i motornog benzina i dizel goriva.

**Bilješka broj 15 – vezana uz AOP 172**

Rashodi za usluge ostvareni su u iznosu 272.781 kuna što je 43,20% rashoda ostvarenih prethodne godine.

Razlika se najvećim dijelom odnosi na promidžbene materijale, elektronske medije i tisak koji su dio vidljivosti provedbe svakog projekta, a zbog završetka provedbi projekata nije bilo potrebe za nabavom istih.

Intelektualne usluge nisu izvršene u 2021. godini te su ankesom ugovora prebačene u sljedeću poslovnu godinu.

**Bilješka broj 16 – vezana uz AOP 186**

Rashodi za reprezentaciju iznosili su 7.172 kune što je 31,0% rashoda ostvarenih prethodne godine. Završetak provedbi projekata i pandemija Covid-19 utjecali su na smanjenje ovih rashoda.

**Bilješka broj 17 – vezana uz AOP 188**

Rashodi za pristojbe i naknade iznosili su 155 kuna što je 2,6% rashoda ostvarenih prethodne godine. Razlog smanjenja ovih rashoda je taj što su ostvareni uvjeti da VIDRA-Agencija za regionalni razvoj Virovitičko-podravske županije kao poslodavac nije obavezan uplaćivati novčanu naknadu poslodavca zbog nezapošljavanja osoba s invaliditetom jer je jednoj djelatnici priznat invaliditet.

**Bilješka broj 18 – vezana uz AOP 207**

Rashodi za negativne tečajne razlike i razlike zbog promjene valutne kaluzule ostvareni su u iznosu 1.672 kune, dok su prethodne godine iznosili 411 kuna. Ovi su rashodi nastali zbog konverzije eura u kune na žiro računu.

**Bilješka broj 19 – vezana uz AOP 344**

Rashodi za nabavu nefinancijske imovine ostvareni su u iznosu 1.703.398 kuna.

Odnose se najvećim dijelom na rashode za nabavu neproizvedene dugotrajne imovine, odnosno ulaganja na tuđoj imovine radi prava korištenje (sanacija podruma zgrade sjedišta agencija koja je u vlasništvu Virovitičko-podravske županije) u iznosu 1.640.120 kuna, na nabave računala i računalne opreme u iznosu 15.431 kuna, uredskog namještaja u iznosu 18.847 kuna i mobilnih uređaja u iznosu 29.000 kuna.

**Bilješka broj 20 – vezana uz AOP 632 do 638**

Ukupni prihodi i primici ostvareni su u iznosu 6.124.123 kune, ukupni rashodi i izdaci u iznosu 6.935.893 kune što čini ukupan manjak prihoda i primitaka u 2021. godini od 811.770 kuna. Preneseni višak prihoda i primitaka iznosi 1.138.472 kuna i odnosi se na preneseni višak prihoda i primitaka iz prethodnih godina u iznosu 1.129.616 kuna i otpis potraživanja i obveza tijekom 2021. godine čija razlika povećava preneseni višak za 8.856 kuna. Višak prihoda i primitaka raspoloživ u sljedećem razdoblju iznosi 326.702 kune.

**Bilješke uz Obrazac: Izvještaj o rashodima prema funkcijskoj klasifikaciji**

U obrazac RAS-funkcijski prema funkcijskoj se klasifikaciji razvrstavaju ukupni rashodi i izdaci u iznosu 6.935.893 kune i svrstani su u ekonomske poslove AOP 031, odnosno Ekonomske poslove koji nisu drugdje svrstani AOP 070.

**Bilješke uz Obrazac: Izvještaj o promjenama u vrijednosti i obujmu imovine i obveza**

**Bilješka broj 1 – vezana uz uz AOP 018**

Promjene u obujmu imovine iznose 198.811 kuna i odnose se na smanjenje obujma neproizvedene dugotrajne imovine u iznosu 156.552 kune zbog darovanja temeljem ugovora o prijenosu osobnog automobila Virovitičko-podravskoj županiji te otpisa zastarjelih i krivo knjiženih potraživanja u iznosu 42.259 kuna prema Odluci Upravnog vijeća.

**Bilješka broj 4 – vezana uz AOP 040**

Promjene u obujmu obveza odnose se na povećanje obujma obaveza u iznosu 51.169 i smanjenje u obujmu u iznosu 54 kune. Odnose se na otpis obveza koje su nastale kao krivo knjižene i zastarjele obveze. Obveze su smanjenje temeljem Zahtjeva za otpis obveza koji je odobren na Upravnom vijeću.

**Bilješke uz Obrazac: Bilanca**

**Bilješka broj 1 – vezana uz AOP 001 i 162**

Vrijednost imovine na dan 31.12.2021. godine (AOP 001) i obveza i vlastitih izvora (AOP 168) iznosi 3.114.545 kuna što je 28,8% više u odnosu na prethodnu godinu.

**Bilješka broj 2 – vezana uz AOP 002**

Vrijednost nefinancijske imovine iznosi 2.045.638 kuna što je 158,7% više od imovine od prethodne godine. Povećanje nefinancijske imovine je najvećim dijelom vezano uz ulaganje na tuđoj imovini radi prava korištenja, odnosno sanaciju podruma u iznosu od 1.640.120 kuna.

**Bilješka broj 3 – vezana uz AOP 063**

Vrijednost financijske imovine iznosi 1.068.907 kuna što je 65,7% financijske imovine prethodne godine. Smanjenje financijske imovine najvećim se dijelom odnosi na smanjenje novca u banci koje na dan 31.12.2020. iznosi 1.542.730 kuna, dok je 31.12.2021. iznosilo 1.050.228 kuna.

**Bilješka broj 4 – vezana uz AOP 079**

Potraživanja za više plaćene poreze i doprinose iznose 2.201 kunu što je 24,8% potraživanja u odnosu na prethodnu godinu. Ova su potraživanja smanjena temeljem otpisa i temeljem predaje i odobrenja obrazaca Specifikacija nepovezanih uplata uplaćena su sredstva iz državnog proračuna kao povrat više plaćenog poreza na dohodak po konačnom obračunu.

**Bilješka broj 5 – vezana uz AOP 170**

Obveze na dan 31.12.2021. iznose 697.894 kune što je za 58,0% više od obveza u odnosu na prethodnu godinu.

Obveze su detaljno razrađene kroz Obrazac: Obveze.

**Bilješka broj 6 – vezana uz AOP 239**

Višak prihoda poslovanja iznosi 326.702 kune što je 28,9% viška prihoda prethodne godine. Višak prihoda poslovanja detaljnije je opisan u Bilješci broj 20 uz Izvještaj o prihodima i rashodima, primicima i izdacima.

**Bilješka broj 7 – vezana uz AOP 250 i 251**

U izvanbilančnim zapisima evidentirano je 3.976.774 kuna kako slijedi:

* tuđa imovina na korištenju (zgrada na adresi Augusta Šenoe 1) u vrijednosti 2.925.255
* instrumenti osiguranja plaćanja – primljene bjanko zadužnice u iznosu 531.519
* instrumenti osiguranja plaćanja – izdane bjanko zadužnicu se iznosu 520.000.

**Obvezna bilješka uz Bilancu: Popis ugovornih odnosa i slično koji uz ispunjenje određenih uvjeta mogu postati obveza ili imovina**

Ukupna vrijednost izdanih instrumenata osiguranja je 520.000 kuna prema evidenciji kako slijedi:

|  |  |  |  |
| --- | --- | --- | --- |
| **R.br.**  | **Vrsta izdanih instrumenata osiguranja** | **Broj izdanih instrumenata osiguranja** | **Ukupna vrijednost u kunama** |
| 1. | Bjanko zadužnica | 3 | 520.000,00 |
|  | **UKUPNO:** | **3** |  |

Ukupna vrijednost primljenih vrijednosnih papira iznosi 531.519 kuna prema evidenciji kako slijedi:

|  |  |  |  |
| --- | --- | --- | --- |
| **R.br.**  | **Vrsta primljenih instrumenata osiguranja** | **Broj primljenih instrumenata osiguranja** | **Ukupna vrijednost u kunama** |
| 1. | Bjanko zadužnica | 4 | 400.000,00 |
| 2. | Bankovna garancija | 1 | 131.519,37 |
|  | **UKUPNO:** | **5** | **531.519,37** |

**Obvezna bilješka uz Bilancu: Popis sudskih sporova u tijeku**

VIDRA-Agencija za regionalni razvoj Virovitičko-podravske županije nema sudskih sporova u tijeku.

**Bilješke uz Obrazac: Izvještaj o obvezama**

**Bilješka broj 1 – vezana uz AOP 001**

Stanje obveza na početku izvještajnog razdoblja (1.01.2021. godine) iznosilo je 441.631 kuna.

**Bilješka broj 2 – vezana uz AOP 002 do AOP 018**

Povećanje obveza u izvještajnom razdoblju od 1.01. do 31.12.2021. godine iznosilo je 7.310.339 kuna, a odnosilo se na Obveze za zaposlene u iznosu 4.476.840 kuna, Obveze za materijalne rashode u iznosu 776.236 kuna, Obveze za financijske rashode u iznosu od 6.152 kune, Ostale tekuće obveze u iznosu 347.713 kuna i Obveze za nabavu nefinancijske imovine u iznosu 1.703.398 kuna.

**Bilješka broj 3 – vezana uz AOP 019 do AOP 035**

Podmirene obveze u izvještajnom razdoblju iznosile su 7.054.076 kuna, a odnosile su se na Obveze za zaposlene u iznosu 4.483.689 kuna, Obveze za materijalne rashode u iznosu 813.576 kuna, Obveze za financijske rashode u iznosu od 5.596 kuna, Ostale tekuće obveze u iznosu 44.986 kuna i Obveze za nabavu nefinancijske imovine u iznosu 1.706.229 kuna.

**Bilješka broj 4 – vezana uz AOP 036**

Stanje obveza na kraju izvještajnog razdoblja, odnosno na dan 31.12.2021. godine iznosi 697.894 kune. Od toga se 3.362 kune odnosi na dospjele obveze na kraju izvještajnog razdoblja i 694.732 kune na nedospjele obveze na kraju izvještajnog razdoblja.

**Bilješka broj 5 – vezana uz AOP 090**

Stanje nedospjelih obveza na kraju izvještajnog razdoblja iznosi 694.732 kune i odnosi se na Međusobne obveze proračunskih korisnika u iznosu od 306.353 kune (obveze proračunskih korisnika za povrat u proračun), Obveze za rashode poslovanja u iznosu 386.773 kune i Obveze za nabavu nefinancijske imovine u iznosu 1.406 kuna.

Nedospjele obveze za rashode poslovanja najvećim se dijelom odnose na obveze za plaću za prosinac 2021. godine s valutom u siječnju 2022. godine u iznosu 339.281,80 kuna, te obveze po računima s rokom dospijeća u 2022. godini u iznosu 46.934,80 kuna.

Mjesto: Virovitica

Datum: 31. siječnja 2022. godine

Osoba za kontaktiranje: Monika Jurenac, mag.oec.

Telefon: 033/722-071

Zakonski predstavnik: Emina Kovač, mag.oec.

 Zakonski predstavnik

 (potpis)